OKRESNÝ ÚRAD BRATISLAVA
odbor starostlivosti o životné prostredie
oddelenie ochrany prírody a vybraných zložiek životného prostredia
Pracovisko: Odborárske nám. 3, P.O.BOX 19, 810 05 Bratislava

Číslo: OU-BA-OSZP3-2015/008254/ANJ-LUP-SIA/BA-SEA 
Bratislava, 26. 01. 2015

 ROZSAH HODNOTENIA A ČASOVÝ HARMONOGRAM

strategický dokument „Územný plán hlavného mesta SR Bratislavy rok 2007 v znení neskorších zmien a doplnkov – Zmeny a doplnky 04”, určený podľa § 8 zákona NR SR č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

Obstarávateľ strategického dokumentu Hlavné mesto Slovenskej republiky Bratislava, Primaciálne námestie 1,    P. O. Box 192, 814 99 Bratislava, v zastúpení primátorom doc. RNDr. Milanom Ftáčnikom, predložil Okresnému úradu Bratislava, odboru starostlivosti o životné prostredie, oddeleniu ochrany prírody a vybraných zložiek životného prostredia podľa § 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon”) oznámenie o strategickom dokumente „Územný plán hlavného mesta SR Bratislavy rok 2007 v znení neskorších zmien a doplnkov – Zmeny a doplnky 04“ na posúdenie podľa zákona č. 24/2006 Z. z.

Hlavným cieľom dokumentu je reflexia aktuálneho vývoja hlavného mesta a jeho potrieb od schválenia územného plánu, ako aj výsledkov vyhodnotenia predchádzajúcich období jeho aplikácie ako podkladu pre riadenie územného rozvoja mesta. ZaD 04 reflektujú kladne prerokované podrobnejšie územnoplánovacie podklady, ktoré boli komplexne posúdené z hľadiska celkovej urbanistickej koncepcie rozvoja mesta. ZaD 04 sú dokumentom meniacim strategický dokument Územný plán hlavného mesta SR Bratislavy rok 2007 v znení neskorších zmien doplnkov (ďalej len „ÚPN“). V ZaD 04 dochádza v zásade k čiastkovej reprofilácii území, resp. ich častí v súlade s požiadavkami mestských častí a jednotlivých subjektov, v záujme optimálneho využitia a zhodnotenia jednotlivých lokalít. Ďalšie zmeny a doplnky sa týkajú čiastkových úprav Záväznej časti ÚPN (úpravy niektorých pojmov a definícií, redukcie regulatívov neadekvátnych mierke spracovania a pod.) s cieľom sprehľadniť textovú časť, a tým zjednodušiť prácu pri používaní ÚPN, ktorý má slúžiť ako účinný a efektívny územnoplánovací nástroj pre rozhodovanie orgánov samosprávy a štátnej správy. Zároveň boli do záväznej časti doplnené nové kapitoly: 1. 3. „Zásady pamiatkovej ochrany pre vybrané sektory pamiatkovej rezervácie“ a kapitola 1. 4. „Požiadavky na tvorbu verejných priestorov“. Zmena strategického dokumentu je riešená invariantne. Prílohou oznámenia o zmene strategického dokumentu bol aj strategický dokument ZaD 04 s vyznačením navrhovanej zmeny.

Príslušný orgán doručil oznámenie o strategickom dokumente podľa § 6 zákona spolu s oznámením o mieste a čase konania konzultácií na zaujatie stanoviska dotknutým orgánom, schvaľujúcemu orgánu a dotknutej obci a zverejnil oznámenie o strategickom dokumente na webovom sídle Ministerstva životného prostredia SR.
S prihliadnutím na kritériá pre zisťovacie konanie, význam očakávaných vplyvov na životné prostredie a stanoviská podľa § 6 ods. 6 zákona vydal rozhodnutie č. OU-BA-OSZP3-2014/068443-83/ANJ/BA-SEA zo dňa 12. 01. 2015, že navrhovaný strategický dokument „Územný plán hlavného mesta SR Bratislavy rok 2007 v znení neskorších zmien a doplnkov – Zmeny a doplnky 04“ sa bude posudzovať podľa zákona.
Po preštudovaní predloženého oznámenia, s prihliadnutím na doručené stanoviská  a  po prerokovaní rozsahu hodnotenia zo dňa 22. 01. 2015 príslušný orgán určuje podľa § 8 zákona nasledovný rozsah hodnotenia a časový harmonogram strategického dokumentu:	

1.	VARIANTY PRE ĎALŠIE HODNOTENIE

Pre ďalšie, podrobnejšie hodnotenie vplyvov návrhu strategického dokumentu „Územný plán hlavného mesta SR Bratislavy rok 2007 v znení neskorších zmien a doplnkov – Zmeny a doplnky 04“, sa určuje okrem nulového variantu (stav, ktorý by nastal, ak by sa navrhovaný strategický dokument neprijal) i  variant uvedený v predloženom strategickom dokumente. Žiadny zo zainteresovaných subjektov neuplatnil požiadavku na variantné spracovanie dokumentu „Územný plán hlavného mesta SR Bratislavy rok 2007 v znení neskorších zmien a doplnkov – Zmeny a doplnky 04“.

2.	ROZSAH HODNOTENIA

2.1	Všeobecné podmienky
2.1.1	Obstarávateľ zabezpečí vypracovanie správy o hodnotení. Vzhľadom na povahu a rozsah strategického dokumentu a jeho lokalizáciu je potrebné, aby správa o hodnotení obsahovala rozpracovanie všetkých bodov uvedených v prílohe č. 5 zákona, primerane charakteru strategického dokumentu.
2.1.2	V zmysle § 9 ods. 5 zákona obstarávateľ doručí príslušnému orgánu správu o hodnotení strategického dokumentu, ktorým je územnoplánovacia dokumentácia spolu s návrhom územnoplánovacej dokumentácie - 2x kompletné písomné vyhotovenie správy o hodnotení a  48 x kompletnú správu o hodnotení spolu s návrhom strategického dokumentu na elektronickom nosiči dát. Príslušný orgán si vyhradzuje právo upresniť počet dokumentácií.
2.1.3	Pre hodnotenie strategického dokumentu sa nestanovuje časový harmonogram, ani  žiadne špecifické požiadavky limitujúce časový rozsah hodnotenia.

2.2	Špecifické požiadavky 
Zo stanovísk doručených k oznámeniu vyplynula potreba v správe o hodnotení strategického dokumentu podrobnejšie rozpracovať nasledovné okruhy otázok súvisiacich s navrhovaným strategickým dokumentom:

2.2.1 V dokumente v časti „14.3. PÁSMA HYGIENICKEJ OCHRANY, BEZPEČNOSTNÉ PÁSMA ŠPECIFICKÝCH VÝROBNÝCH ZARIADENÍ A OCHRANNÉ PÁSMA CINTORÍNOV, 14.3.1. Pásma hygienickej ochrany a bezpečnostné pásma špecifických výrobných zariadení aktualizovať, doplniť a zapracovať: pásma hygienickej ochrany výrobného areálu Slovnaft a bezpečnostné ochranné pásma I. II. stupňa areálu Slovnaft, a.s a doplniť o bezpečnostné ochranné pásma areálu Duslo, a.s. a Istrochem Explosives, a.s. (bývalý závod ISTROCHEM).

2.2.2 Podrobne vyhodnotiť vplyv navrhovaných zmien strategického  dokumentu  „Zmeny a doplnky 04 Územného plánu hl. mesta SR Bratislava“ na veľkoplošné  chránené územie Chránenej krajinnej oblasti (CHKO) Malé Karpaty v celom rozsahu navrhovaných zmien a osobitne vyhodnotiť vplyv navrhovaných zmien situovaných v ochranných pásmach a v dotyku CHKO Malé Karpaty, kde je možný konflikt záujmov s ochranou prírody a krajiny: 
-	KR/DE/29 - Devín, záhrady Pod Fialkovou dolinou – zmena z funkcie krajinná zeleň, na funkciu záhrady, záhradkárske a chatové osady, situovaná v ochrannom pásme maloplošného chráneného územia. Celková výmera plochy je cca 0,5 ha. 
-	KR/DU/4 – Dúbravka, Lamenica – zmena z funkcie rekreácia v prírodnom prostredí a z funkcie les a ostatný LPF na funkciu malopodlažná zástavba obytného územia o celkovej výmere 1,12 ha, v bezprostrednom kontakte s chránenými časťami prírody.
-	KR/NM/8 – Nové Mesto, Frankovka, Rizling, Mȕller – zmena z funkcie vinice a záhrady, záhradkárske a chatové osady na funkciu malopodlažná zástavba obytného územia o celkovej výmere 28,26 ha.
2.2.3  Podrobne vyhodnotiť vplyv navrhovaných zmien strategického  dokumentu  „Zmeny a doplnky 04 Územného plánu hl. mesta SR Bratislava“ na prvky územného systému ekologickej stability (ÚSES), predovšetkým biocentrá provinciálneho (PBc) a nadregionálneho (NRBc) významu a biokoridory provinciálneho (PBk) a nadregionálneho (NRBk) významu (PBc Devínska Kobyla, PBc Moravsko-dyjský luh, NRBc Bratislavské luhy, NRBc Abrod, NRBc Biele hory, NRBc Šúr, NRBc Rudava, NRBc Dolnomoravská niva, PBk Malé Karpaty), vrátane Alpsko-karpatského biokoridoru, ako aj na biocentrá a biokoridory regionálneho významu, ďalej na súvislú európsku sieť chránených území Natura 2000 a ostatné maloplošné a veľkoplošné chránené územia. 
2.2.4  Podrobne vyhodnotiť vplyv navrhovaných zmien strategického dokumentu na dynamickú a statickú dopravu v celom rozsahu navrhovaných zmien.
2.2.5 Posúdiť navrhované zmeny strategického dokumentu  s výskytom aktívnych svahových deformácií, ktoré nie sú vhodné pre stavebné účely. 
2.2.6 Posúdiť navrhované zmeny strategického dokumentu  s v súvislosti s vhodnosťou a podmienkami stavebného využitia územia s výskytom environmentálnych záťaží s vysokou prioritou riešenia.
2.2.7 Zhodnotiť vplyv zvýšenia podielu zastavaných a spevnených plôch, čím sa znížia plochy zelene, plniace funkciu protieróznu, pôdoochrannú a spevňovaciu, vsakovaciu, retenčnú (zadržiavaciu), estetickú a krajinotvornú v celom rozsahu navrhovaných zmien.
2.2.8 Podrobne vyhodnotiť jednotlivé pojmy v rámci definície regulatívov (napr. „vnútroblok“, „drobné zariadenia vybavenosti výroby súvisiace s funkciou,...“).
2.2.9 premietnuť do dokumentu rozsah inundačného územia podľa vyhlášky č. 5/2014 Okresného úradu Bratislava – odboru starostlivosti o ŽP, vydanej vo Vestníku vlády SR 21. augusta 2014, o určení rozsahu inundačného územia v lokalite „Ostrov Sihoť a Devínska cesta pri vodnom toku Dunaj v rkm 1872,300 – 1876,700“.
2.2.10 dokumentáciu dopracovať o určenie ochranných pásiem Letiska M. R. Štefánika, ornitologické ochranné pásma, ochranné pásma radaru pre koncovú riadenú oblasť Letiska M. R. Štefánika, ochranné pásma Heliportu pre leteckú záchrannú službu pri Dérerovej nemocnici s poliklinikou Bratislava – Kramáre a v prekážkových rovinách Heliportu Národnej banky Slovenska, Heliportu Kempinski, Heliportu LZS NÚSCCH Bratislava Kramáre a Heliportu rezidencia – Bárdošova.
2.2.11 Vyhodnotiť vplyv navrhovaných zmien lesných pozemkov.
2.2.12 Podrobne vyhodnotiť vplyv navrhovaných zmien pri umiestňovaní objektov a stavieb na územia v blízkosti Prístavu Bratislava a na územia v blízkosti železničnej trate.

3.	UPOZORNENIE

Podľa § 8 ods. 7 zákona je obstarávateľ povinný zverejniť rozsah hodnotenia strategického dokumentu bezodkladne po jeho doručení formou informácie o rozsahu hodnotenia strategického dokumentu spôsobom v mieste obvyklým.
Podľa § 8 ods. 8 zákona verejnosť, dotknutá obec, dotknutý samosprávny kraj, dotknutý orgán a ďalšie osoby môžu predložiť pripomienky k rozsahu hodnotenia strategického dokumentu do 10 dní od zverejnenia podľa § 8 ods. 5 a 6 zákona, na Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, ktorý ich po vyhodnotení doručí obstarávateľovi. 

								  Ing. Filip Macháček
								      vedúci odboru

Schválil:
                Ing. Patrick Lutter
                 vedúci oddelenia                                                                                                    

Rozdeľovník:
1.	Ministerstvo životného prostredia SR,  odbor štátnej geologickej správy, Nám. Ľ. Štúra č.1, 
812 35 Bratislava 1
2.	Ministerstvo životného prostredia SR,  Sekcia ochrany prírody a tvorba krajiny, Nám. Ľ. Štúra č.1, 
812 35 Bratislava 1
3.	Ministerstvo životného prostredia SR,  Sekcia vôd, Nám. Ľ. Štúra č.1, 812 35 Bratislava 1
4.	Ministerstvo dopravy výstavby a regionálneho rozvoja SR, Nám. slobody 6, P.O.BOX 100, 
810 05 Bratislava 15
5.	Ministerstvo dopravy výstavby a regionálneho rozvoja SR, Sekcia železničnej dopravy a dráh, odbor dráhový stavebný úrad, Nám. slobody 6, P.O.BOX 100, 810 05 Bratislava 
6.	Ministerstvo hospodárstva SR, Mierová 19, 827 15 Bratislava 212
7.	Ministerstvo obrany SR, sekcia obranného plánovania a manažmentu zdrojov, Kutuzovova 8, 832 47 Bratislava
8.	Ministerstvo vnútra SR, sekcia ekonomiky, Pribinova 2, 812 72 Bratislava 1
9.	Bratislavský samosprávny kraj, Sabinovská 16, P.O.BOX 106, 820 05  Bratislava 25
10.	Okresný úrad  Bratislava, odbor výstavby a bytovej politiky,  Lamačská cesta 8,  845 14 Bratislava 45
11.	Okresný úrad  Bratislava, odbor starostlivosti o ŽP, Oddelenie ochrany prírody a vybraných zložiek ŽP a  kraja, Odborárske nám. č. 3, P.O.BOX 19, 810 05 Bratislava
12.	Okresný úrad  Bratislava, Odbor opravných prostriedkov, referát pôdohospodárstva, 
Staromestská 6, 814 71 Bratislava 
13.	Okresný úrad  Bratislava,  pozemkový a lesný odbor, Trenčianska 55, 821 09 Bratislava 2
14.	Slovenský pozemkový fond, Regionálny odbor Bratislava, Trenčianska 55, 821 09 Bratislava
15.	Okresný úrad  Bratislava. Odbor krízového riadenia, Staromestská 6,  814 40 Bratislava
16.	Okresný úrad  Bratislava , odbor cestnej dopravy a pozemných komunikácií v Bratislave, Vajnorská 98/D, 
831 04 Bratislava 3 
17.  Krajský pamiatkový úrad Bratislava, Leškova 17, 811 04 Bratislava
18.  Krajské riaditeľstvo hasičského a záchranného zboru v Bratislave, Staromestská 6, 811 03 Bratislava
19. Regionálny úrad verejného zdravotníctva Bratislava hlavné mesto SR, Ružinovská 8,  
      P.O.BOX 26, 820 09 Bratislava 29
20. Hasičský a záchranný útvar hlavného mesta SR Bratislavy, Staromestská 6, 811 03 Bratislava 1
21. Dopravný úrad SR, Letisko M.R.Štefánika, 823 05 Bratislava 21
22. Štátna plavebná správa, Prístavná 10, 821 09 Bratislava 2
23. Hlavné mesto SR Bratislava, Primaciálne námestie 1, 814 99 Bratislava 1
24. MČ Bratislava – Staré Mesto, Vajanského nábrežie 3, 814 21 Bratislava 1
25. MČ Bratislava – Ružinov, Mierová 21, 827 05 Bratislava 2
26. MČ Bratislava – Vrakuňa, Šíravská 7, 821 07 Bratislava 214
27. MČ Bratislava – Podunajské Biskupice, Trojičné námestie 11, 825 61 Bratislava 214
28. MČ Bratislava – Nové Mesto, Junácka 1, 832 91, Bratislava 3
29. MČ Bratislava – Rača, Kubačova 21, 831 06 Bratislava 35
30. MČ Bratislava – Vajnory, Roľnícka 109, 831 07 Bratislava 36
31. MČ Bratislava – Karlova Ves, Nám. Sv. Františka 8, 842 62 Bratislava 4
32. MČ Bratislava – Dúbravka, Žatevná 2, 841 02 Bratislava 42
33. MČ Bratislava – Devín, Kremeľská 39, 841 10 Bratislava 46
34. MČ Bratislava – Lamač, Malokarpatské nám. 9, 841 03 Bratislava 47
35. MČ Bratislava – Devínska Nová Ves, Novoveská 17/A, 843 10 Bratislava 49
36. MČ Bratislava – Záhorská Bystrica, Nám. Rodiny 1, 843 57 Bratislava 48
37. MČ Bratislava – Petržalka, Kutlíkova 17, 852 12 Bratislava 5
38. MČ Bratislava – Jarovce, Palmová 1, 851 10 Bratislava 59
39. MČ Bratislava – Rusovce, Vývojová 8, 851 01 Bratislava 
40. MČ Bratislava – Čunovo, Hraničiarska 144, 851 10 Bratislava   
41. Slovenský vodohospodársky podnik, š.p., OZ Bratislava, Karloveská 2, 842 17 Bratislava 4
42. Slovenská správa ciest, Miletičova 19, 826 19 Bratislava
43. Železnice SR, Klemensova 8, 813 61 Bratislava
44. Štátna ochrana prírody SR – RCOP Bratislava, CHKO Dunajské luhy,  Jeséniová 17D, 831 01 Bratislava 
45. Štátna ochrana prírody SR – RCOP v Modre, Správa CHKO Záhorie, Vajanského ul. 17, 
      901 01 Malacky
46. Štátna ochrana prírody SR – RCOP v Modre, Správa CHKO Malé Karpaty, Štúrova 115, 900 01 Modra